钦定古今图书集成/明伦汇编/氏族典/第476卷 > 《廖用贤尚友录》 > 衅夏
## 钦定古今图书集成/明伦汇编/氏族典/第476卷 > 《廖用贤尚友录》 > 衅夏

按《左传》哀公二十四年：公子荆之母嬖，将以为夫人，
使宗人衅夏献其礼。对曰：“无之。”公怒曰：“汝为宗司，立
夫人，国之大礼也，何故无之？”对曰：“周公及武公娶于
薛，孝、惠娶于商，自桓以下娶于齐，此礼也则有，若以
妾为夫人，则固无其礼也。”公卒立之，而以荆为太子。
国人始恶之。

凌迪知《万姓统谱》。